Универзитет у Београду

ФИЛОЗОФСКИ ФАКУЛТЕТ

Изборном већу

Одлуком Изборног већа Филозофског факултета, од 23. априла 2021. године изабрани смо у Комисију за припрему реферата о кандидатима за избор у звање доцент за ужу научну област **Социологија**, са пуним радним временом, на одређено време од пет година. Комисију чине: **др Владимир Вулетић**, редовни професор Филозофског факултета Универзитета у Београду, **др Слободан Миладиновић**, редовни професор Факултета организационих наука Универзитета у Београду и **др Јелена Пешић**, доцент Филозофског факултета, Универзитета у Београду. Комисија је прегледала конкурсни материјал и у складу са Законом о Универзитету и Статутом Филозофског факултета подноси:

На оглас објављен у Огласним новинама Националне службе за запошљавање *Послови* и на сајту Филозофског факултета и сајту Универзитета у Београдудана14.04. 2021. године, пријавио се један кандидат - Стефан Јанковић. Анализом уредно приложене документације Комисија подноси следећи:

**И З В Е Ш Т А Ј**

**Биографски подаци**

Др Стефан Јанковић рођен је у Београду, 13.10.1987. године. Дипломирао је 2010. године на Одељењу за социологију Филозофског факултета у Београду, са просечном оценом 9,31, одбранивши завршни рад на тему „Структурни и културни аспекти урбаног сиромаштва и социјалне искључености Афро-американаца у САД“. Током студија, био је стипендиста Министарства просвете, науке и технолошког развоја Републике Србије. Мастер академске студије на Одељењу за социологију завршава школске 2012/13. године са просечном оценом 10,00. За мастер рад *Културна производња и урбан простори: промер социогенезе њујоршких графита* добио је *Награду др Зоран Ђинђић за најбољи дипломски, мастер или магистарски рад у филозофским и социолошким наукама у Србији*, за 2013. годину. Докторске студије на Одељењу за социологију уписао је школске 2013/14. године, све испите положио са просечном оценом 10,00, а докторску дисертацију одбранио је 10. децембра 2019. године на Филозофском факултету у Београду (менторка проф. др Мина Петровић).

Од 2015. године запослен је као истраживач сарадник на Институту за социолошка истраживања Филозофског факултета Универзитета у Београду. Ангажован је на истраживачком пројекту „Изазови нове друштвене интеграције у Србији: концепти и актери“ (179035), који финансира Министарство просвете, науке и технолошког развоја Републике Србије. У оквиру овог макроројекта био је ангажован на неколико потпројеката: *Истраживање политичке елите у Србији* (2015); *Kaрактеристике територијалног капитала у Србији: структурни и делатни потенцијал локалног развоја* (2015); *Култура рађања: репродуктивне стратегије жена у Србији данас* (2017); *Истраживање о свакодневном животу домаћинстава и појединаца у условима садашњих друштвених промена у Србији* (2018); *Истраживање економске елите у Србији* (2019); *Истраживање о породичном животу у Србији* (2019). Поред тога учествовао је и на интернационалним пројектима: *Eurostudent* (2017); *Европско друштвено истраживање (European Social Survey),* као директор терена у националном тиму истраживања у Србији.

Од 2020. године је запослен у звању асистента на Одељењу за социологију Филозофског факултета у Београду. За ово кратко време, као асистент на предметима Увод у социологију 1 и Увод у социологију 2, Јанковић је у званичним вредновањима студената стекао просечну оцену 5.00, што говори о квалитету његовог педагошког рада.

Од 2018. године, он је и Директор терена у Националном тиму Србије за Европско друштвено истраживање. Напоредо са ангажовањем у квантитативним и квалитативним истраживањима, његов професионални развој такође покрива учешће у великом броју националних и међународних конференција, семинара и летњих школа.

Током 2015. године, био је корисник CEEPUS стипендије и стручно се усавршавао кроз двомесечни студијски боравак на Одељењу за историјску социологију на Карловом универзитету у Прагу, Чешка република.

Члан је *Regional studies association* (Уједињено Краљевство). Повремени је рецензент за часописе Социологија, Филозофија и друштво и Становништво.

Осим тога, Стефан Јанковић одржава константну сарадњу већ неколико година уназад са Факултетом за просторно планирање Универзитета у Гронингену (Холандија), као коорганизатор студентских екскурзија у Београду, обавезних у мастер програму овог факултета.

Аутор је неколико чланака објављених у домаћим научним часописима, ко-аутор једне монографије међународног значаја, као и неколико поглавља у оквиру домаћих и међународних зборника радова, од којих се могу издвојити следећи: Као истраживач Института за социолошка истраживања објавио је више научних чланака, неколико поглавља у домаћим и међународним зборницима научних радова, и излагао на конференцијама од међународног и националног значаја.

**Целокупна библиографија радова кандидата**

Janković Stefan, Resanović, Milica (2020): „Arrangements, Semiotic Links and Evaluations: Purifying the Familiar Environments from COVID-19 Among Serbia’s Young Professionals“, *Corvinus Journal of Sociology and Social Policy*, Vol 11, No 2 (2020), 147-151.

Janković, Stefan (2020): „Social After Pandemic Distortion: Towards Thinking in Planetary Terms“. *Sociološki pregled*, LIV (3)/2020, 1008-1038.

Janković, Stefan (2020) “Pjer Burdije i Bruno Latur”, Horizonti angažmana: ovekovečiti Pjera Burdijea, Institut za filozofiju i društvenu teoriju, Centar za napredne studije Sveučilišta u Rijeci, École Normale Supérieure iz Pariza i Francuski institut u Srbiji, Beograd, 22-23. decembar 2020.

Janković, Stefan (2020) “On Planetary Encounters: How to Forsake the Ecological Vacuum of Modernist Platform?” THE POLITICAL CONSEQUENCES OF THE PANDEMIC The 2020 Annual International Conference of the Serbian Political Science Association The Faculty of Political Science, University of Belgrade, 26-27 September 2020

Resanović, Milica, Janković, Stefan (2020) „Engaging with the Politics of Purity: Discerning the Materiality and Semiotics of Risk in Encountering with COVID-19 among Serbia’s Young Professionals”, THE POLITICAL CONSEQUENCES OF THE PANDEMIC The 2020 Annual International Conference of the Serbian Political Science Association The Faculty of Political Science, University of Belgrade, 26-27 September 2020

Јанковић, Стефан (2019) *Друштвени простори и праксе: студија свакодневних пракси кроз просторе становања у Земуну*. Докторска дисертација, одбрањена 10. децембра 2019. године на Филозофском факултету Универзитета у Београду, 362 странице.

Јанковић, С., Звијер, Н. (2019) Од информације до податка: процеси и социјалне димензије производње статистичких података, у: *Стратификацијске промене у периоду консолидације капитализма у Србији,* Лазић, М. и Цвејић, С. (ур.). Београд: Институт за социолошка истраживања. 275-302.

Koelemaij, J., Janković, S. (2019) Behind the Frontline of the Belgrade Waterfront: A Reconstruction of the Early Implementation Phase of a Transnational Real Estate Development Project, у: *Experiencing Postsocialist Capitalism: Urban Changes and Challenges in Serbia*, Petrović Jelisaveta, Backović, Vera (eds.). Belgrade: Institute for Sociological Research.

Јанковић, Стефан. (2019) Социолошко поље, фракталне дистинкције и морал: о повоју аналитичке социологије. *Социологија*. Vol. LXI, No. 1 (2019), стр: 5-31.

Janković, Stefan (2019): „Inhabiting the Urban: Could the Concept of Dwelling be an Alternative for Urban Analytics?“, *Catference – International Urban Geographies of Post-communist States Conference*, Faculty of Geography, Belgrade, 25-27 Septembar 2019..

Zvijer, Nemanja, Janković, Stefan (2018): „Od informacije do podatka: proces rekonstrukcije terenskog dela jednog sociološkog istraživanja“, *Društveni odnosi u Srbiji: kontinuitet i promene*. Filozofski fakultet Beograd, 21. decembar 2018.

Janković, Stefan (2018): „Može li priroda da govori za sebe? O nekim problemima vezivanja politike i ekologije“. *Vlasinski susreti*, Vlasinsko jezero, 14-15. septembar 2018.

Janković, Stefan. (2018): „Being De-localised: A Draft for Comprehending of Places as Chiasms“. *Places and Technologies 2018*. Beograd, 26-27. april 2018.

Bobić, M., Janković, S. (ур.) (2017) *Towards Understanding of Contemporary Migration. Causes, Consequences, Policies, Reflections*. Belgrade: Institute for Sociological Research, Serbian Sociological Association.

Bobić, M., Janković, S. (2017) Introduction: A New Spectre Haunting Europe?, у: *Towards Understanding of Contemporary Migration. Causes, Consequences, Policies, Reflections*, Bobić, M., Janković, S. (ур.), Belgrade: Institute for Sociological Research, Serbian Sociological Association, стр: XIII-XXVI.

Janković, S. (2017) Stuck In-between: Exploring the Liminality Inside the Migratory Transfer to Europe, u: *Towards Understanding of Contemporary Migration. Causes, Consequences, Policies, Reflections*, Bobić, M., Janković, S. (ур.), Belgrade: Institute for Sociological Research, Serbian Sociological Association, стр: 241-267.

Janković, Stefan (2017): “Između socio-istoricizma i geo-morfizma: o mogućnostima izgradnje jedne topologije praksi”, *Globalna kriza neoliberalnog oblika kapitalističke regulacije i lokalne posledice: slučaj Srbije*, Filozofski fakultet Beograd, 17-18. novembar 2017.

Janković, Stefan (2017): “Prirode/kulture: neke lekcije i problemi simetrične antropologije”, *Vlasinski susreti*, Vlasinsko jezero, 27-28. oktobar 2017.

Janković, Stefan, Koelemaij, Jorn (2017): “Spaces behind Space: Revealing the Vertical and Horizontal Topologies of Power behind Belgrade Waterfront”, R*egional Studies Association Annual Meeting 2017. The Great Regional Awakening: New Directions,* Dablin, Republika Irska, 4-7. juna 2017.

Janković, S., Kubiček, A. (2016) Between Latency and Political Mobilization: (Con)figurations of Ethno-National Identity Among the Bureaucratic-Political Elite of Serbia. *Sociologija*, Vol. LVIII, No. 4 (2016), стр. 552-577.

Janković, Stefan (2016) “Hijazmička struktura mesta: principi lokalizacijskog ukrštanja društvenog”, *Čovijek i prostor, Hrvatsko filozofsko društvo*, Zagreb, Hrvatska, 15-17. decembar 2016.

Janković, Stefan (2016) “Društvene figracije i istorijski procesi zamišljanja poljoprivrednih praksi: između agrarističke samo-dovoljnosti i mreža međuzavisnosti”, *Vlasinski susreti* Vlasinsko jezero, Serbia, 1-2. oktobar 2016.

Janković, Stefan, Koelemaij, Jorn (2016) “A Peculiar Case of Post-socialist Urban Transformation: Analyzing Processes and Struggles Around the Belgrade Waterfront Project”, *Post-Socialism: Hybridity, Continuity and Change*, Novi Sad, Serbia, June 25th-26th, 2016.

Koelemaij, Jorn, Janković, Stefan (2016) “Mobile Urban Megaproject Policies: How Abu Dhabi Constructs Belgrade's Waterfront”, *American Association of Geographers 2016 Annual Meeting*, San Francisco, California USA, April 2nd-9th, 2016.

Јанковић, С. (2015) Основе архитектонике друштвеног простора: ка теоријској елаборацији из праксеолошке перспективе, у: *Друштво и простор. Епистемологија простора. Друштвени простор и културноисторијска значења*, Миленковић, П., Стојшин, С. и Пајванчић-Цизељ, А. (ур.). Београд: Српско социолошко друштво и Институт за упоредно право; Нови Сад: Филозофски факултет, стр: 13-32.

Janković, Stefan, Kubiček, Andrej (2015) “Etnička identifikacija između latencije i političke mobilizacije: principi konstituisanja diskurzivnih adaptacija etničkih reprezentacija među političkom elitom Srbije”, *Izazovi nove društvene integracije u Srbiji: koncepti i akteri, osnovni rezultati projekta* Filozofski fakultet Beograd, 26-27. novembar 2015.

Janković, Stefan (2015) “Geneza zamišljanja ruralnog prostora: ka jednoj antinomiji sa urbanim kroz prizmu (anti)physis-a”, *Vlasinski susreti* Vlasinsko jezero, Srbija, 13-15. novembar 2016.

Janković, Stefan (2015) “Osnove arhitektonike društvenog prostora: ka teorijskoj elaboraciji iz prakseološke perspektive”, *Društvo i prostor*, Filozofski fakultet, Novi Sad, 25-26. oktobar 2015.

Јанковић, С. (2013) Улога културних и структурних чинилаца у објашњењу маргиналног друштвеног положаја у САД – дилеме и домети, *Социологија*, Vol. LV, No. 3 (2013), стр. 395-416.

Janković, S. (2013) The Future Geopolitical Patterns and the Balkan States. Predictions From the Perspective of Geopolitical Theory. *European Quarterly of Political Attitudes and Mentalities EQPAM*, Vol.2, No 2, April 2013, стр. 35-52.

**Библиографија радова за период од 2015-2020. године, класификована по категоријама**

**М70**

1. Јанковић, Стефан (2019) *Друштвени простори и праксе: студија свакодневних пракси кроз просторе становања у Земуну*. Докторска дисертација, одбрањена 10. децембра 2019. године на Филозофском факултету Универзитета у Београду, 362 странице.

**М14**

1. Koelemaij, Jorn, Janković, Stefan (2019) „Behind the Frontline of the Belgrade Waterfront: A Reconstruction of the Early Implementation Phase of a Transnational Real Estate Development Project“, u: *Experiencing Postsocialist Capitalism: Urban Changes and Challenges in Serbia*, Petrović Jelisaveta, Backović, Vera (eds.), Institute for Sociological Research, Serbian Sociological Association, Belgrade., 61-87.
2. Bobić, Mirjana, Janković, Stefan (2017) “Introduction: A New Spectre Haunting Europe?”, u: *Towards Understanding of Contemporary Migration. Causes, Consequences, Policies, Reflections*, Bobić, Mirjana, Janković, Stefan (eds.), Institute for Sociological Research, Serbian Sociological Association, Belgrade, str: XIII-XXVI.
3. Janković, Stefan (2017) “Stuck In-between: Exploring the Liminality Inside the Migratory Transfer to Europe”, u: *Towards Understanding of Contemporary Migration. Causes, Consequences, Policies, Reflections*, Bobić, Mirjana, Janković, Stefan (eds.), Institute for Sociological Research, Serbian Sociological Assocation, Belgrade, str: 241-267.

**М17**

1. Bobić, Mirjana, Janković, Stefan (ur.) (2017): *Towards Understanding of Contemporary Migration. Causes, Consequences, Policies, Reflections*, Institute for Sociological Research, Serbian Sociological Association, Belgrade.

**М24**

1. Janković, Stefan (2020): „Social After Pandemic Distortion: Towards Thinking in Planetary Terms“. *Sociološki pregled*, LIV (3)/2020, 1008-1038.
2. Janković, Stefan (2019) „Sociološko polje, fraktalne distinkcije i moral: o povoju analitičke sociologije“. *Sociologija*. Vol. LXI, No. 1 (2019): 5-31.
3. Janković, Stefan, Kubiček, Andrej (2016): “Between Latency and Political Mobilization: (Con)figurations of Ethno-National Identity Among the Bureaucratic-Political Elite of Serbia”, *Sociologija*, Vol. LVIII, No. 4 (2016), str. 552-577.

**М26**

* + - 1. Janković Stefan, Resanović, Milica (2020): „Arrangements, Semiotic Links and Evaluations: Purifying the Familiar Environments from COVID-19 Among Serbia’s Young Professionals“, *Corvinus Journal of Sociology and Social Policy*, Vol 11, No 2 (2020), 147-151.

**М31**

Janković, Stefan (2015) “Osnove arhitektonike društvenog prostora: ka teorijskoj elaboraciji iz prakseološke perspektive”, u: *Društvo i prostor. Epistemologija prostora. Društveni prostor i kulturnoistorijska značenja*, Milenković, P, Stojšin, S. i Pajvančić-Cizelj A. (ur.), Srpsko sociološko društvo, Beograd; Institut za uporedno pravo, Beograd; Filozofski fakultet, Novi Sad, str. 13-32.

**М42**

1. Janković, Stefan, Zvijer, Nemanja (2019) „Od informacije do podatka: procesi i socijalne dimenzije proizvodnje statističkih podataka“. *Stratifikacijske promene u periodu konsolidacije kapitalizma u Srbiji*, Lazić, M, i Cvejić, S. (ur.), Insitut za sociološka istraživnja, Beograd., 275-302.

**М34**

1. Janković, Stefan (2020) “Pjer Burdije i Bruno Latur”, Horizonti angažmana: ovekovečiti Pjera Burdijea, Institut za filozofiju i društvenu teoriju, Centar za napredne studije Sveučilišta u Rijeci, École Normale Supérieure iz Pariza i Francuski institut u Srbiji, Beograd, 22-23. decembar 2020.
2. Janković, Stefan (2020) “On Planetary Encounters: How to Forsake the Ecological Vacuum of Modernist Platform?” THE POLITICAL CONSEQUENCES OF THE PANDEMIC The 2020 Annual International Conference of the Serbian Political Science Association The Faculty of Political Science, University of Belgrade, 26-27 September 2020
3. Resanović, Milica, Janković, Stefan (2020) „Engaging with the Politics of Purity: Discerning the Materiality and Semiotics of Risk in Encountering with COVID-19 among Serbia’s Young Professionals”, THE POLITICAL CONSEQUENCES OF THE PANDEMIC The 2020 Annual International Conference of the Serbian Political Science Association The Faculty of Political Science, University of Belgrade, 26-27 September 2020
4. Janković, Stefan (2019) „Inhabiting the Urban: Could the Concept of Dwelling be an Alternative for Urban Analytics?“, *Catference – International Urban Geographies of Post-communist States Conference*, Faculty of Geography, Belgrade, 25-27 Septembar 2019..
5. Janković, Stefan (2018) „Može li priroda da govori za sebe? O nekim problemima vezivanja politike i ekologije“. *Vlasinski susreti*, Vlasinsko jezero, 14-15. septembar 2018.
6. Janković, Stefan. (2018) „Being De-localised: A Draft for Comprehending of Places as Chiasms“. *Places and Technologies 2018*. Beograd, 26-27. april 2018.
7. Janković, Stefan (2017) “Između socio-istoricizma i geo-morfizma: o mogućnostima izgradnje jedne topologije praksi”, *Globalna kriza neoliberalnog oblika kapitalističke regulacije i lokalne posledice: slučaj Srbije,* Filozofski fakultet Beograd, 17-18. novembar 2017.
8. Janković, Stefan (2017) “Prirode/kulture: neke lekcije i problemi simetrične antropologije”, *Vlasinski susreti*, Vlasinsko jezero, 27-28. oktobar 2017.
9. Janković, Stefan, Koelemaij, Jorn (2017) “Spaces behind Space: Revealing the Vertical and Horizontal Topologies of Power behind Belgrade Waterfront”, *Regional Studies Association Annual Meeting 2017. The Great Regional Awakening: New Directions*, Dablin, Republika Irska, 4-7. juna 2017.
10. Janković, Stefan (2016) “Hijazmička struktura mesta: principi lokalizacijskog ukrštanja društvenog”, *Čovijek i prostor, Hrvatsko filozofsko društvo*, Zagreb, Hrvatska, 15-17. decembar 2016.
11. Janković, Stefan (2016) “Društvene figracije i istorijski procesi zamišljanja poljoprivrednih praksi: između agrarističke samo-dovoljnosti i mreža međuzavisnosti”, *Vlasinski susreti* Vlasinsko jezero, Serbia, 1-2. oktobar 2016.
12. Janković, Stefan, Koelemaij, Jorn (2016): “A Peculiar Case of Post-socialist Urban Transformation: Analyzing Processes and Struggles Around the Belgrade Waterfront Project”, *Post-Socialism: Hybridity, Continuity and Change*, Novi Sad, Serbia, June 25th-26th, 2016.
13. Koelemaij, Jorn, Janković, Stefan (2016) “Mobile Urban Megaproject Policies: How Abu Dhabi Constructs Belgrade's Waterfront”, *American Association of Geographers 2016 Annual Meeting*, San Francisco, California USA, April 2nd-9th, 2016.
14. Janković, Stefan, Kubiček, Andrej (2015) “Etnička identifikacija između latencije i političke mobilizacije: principi konstituisanja diskurzivnih adaptacija etničkih reprezentacija među političkom elitom Srbije”, *Izazovi nove društvene integracije u Srbiji: koncepti i akteri, osnovni rezultati projekta* Filozofski fakultet Beograd, 26-27. novembar 2015.
15. Janković, Stefan (2015) “Geneza zamišljanja ruralnog prostora: ka jednoj antinomiji sa urbanim kroz prizmu (anti)physis-a”, *Vlasinski susreti* Vlasinsko jezero, Srbija, 13-15. novembar 2016

**Научно-истраживачки рад кандидата**

Библиографија радова др Стефана Јанковића обухвата више оригиналних научних радовa од којих су три објављена у монографији од међународног значаја, два у националном часопису међународног значаја, два у монографији од националног значаја, више радова у зборницима сажетака са националних и међународних конференција, као и одбрањену докторску дисертацију.

Према *Правилнику о поступку и начину вредновања и квантитативном исказивању научноистраживачких резултата истраживача* Министарства просвете, науке и технолошког развоја, вредновање научне компетентности др Стефана Јанковића било би следеће:

**Категоризација и вредновање радова кандидата**

|  |  |  |
| --- | --- | --- |
| **Категорија** | **Број радова** | **Број бодова** |
| М14 | 3 | 15 |
| М17 | 1 | 3 |
| M24 | 3 | 12 |
| М26 | 1 | 1 |
| М31 | 1 | 1.5 |
| М34 | 15 | 7.5 |
| М42 | 1 | 1.5 |
| M70 | 1 | 6 |
|  |  | **47.5** |

**Анализа објављених радова**

Радови др Стефана Јанковића указују на широко поље његовог научног интересовања, од просторне социологије, а потом и урбане, односно, социологије града, до тема које се могу сврстати у политичку социологију и социологију етничких група и нација, студије миграција, затим методологију друштвених истраживања, али и историју социолошких теорија. Кроз Јанковићеве радове видно је и његово завидно владање основним филозофским и онтолошким концептима, а посебно његова наклоност праксеолошком приступу. Све радове обележава оригиналност приступа нераскидива од исказане самосталности у научном раду.

Радове др Стефана Јанковић обележава критичко преиспитивање социолошких концепата и истраживачких приступа различитим тематским подручјима, а посебно односу друштвености и простора, као и тежња ка превазилажењу ограничења структуралистичког приступа и афирмацији проучавања различитих видова свакодневног и практичног живота. То је посебно изражено и докторској дисертацији *Друштвени простори и праксе: студија свакодневних пракси кроз просторе становања у Земуну,* у којој се, на основу емпиријског истраживања становања у Земуну, Јанковић фокусира управо на питања конкретне просторности (социо-кулутрних амбијената) свакодневних пракси и стварности коју оне производе. Ауторово полазно онтолошко становиште - да се просторна и друштвена реалност морају узимати скупа, одређује и његово схватање пракси, не само као обављање уобичајених делатности у оквиру структурних датости већ и као укљученост актера у друштвени свет управо кроз простор утиснут и њихову свакодневицу. Докторска дисертација Стефана Јанковића представља оригинал научни рад, у концептуалном делу заснован на изузетно великом броју научних радова а у емпиријском на различитим изворима података. Аутор је у оба сегмента рада (теоријски и емпиријски) аргументовано градио свој онтолошки приступ и бранио принципијелни отпор према методу редукције заснованом на приказима идеално-типских ситуација. Залагање за приступ онтолошке дистрибуције, које је и на теоријском и на емпиријском плану аутор понудио као решење за онтолошко подвајање структуре и агената, доследно је спроведено са циљем да уместо мапирања друштвеног света на основу унапред одређених категорија, научно сазнање отвори ка микролошком разумевању релационе сложености свакодневице, а да при том не занемари ни структуралистичку перспективу. У складу са тиме, у истраживање становања у Земуну се ишло без уобичајених и унапред дефинисаних претпоставки о постављеним питањима, а кроз прикупљени материјал тежило се потенцијалном отварању нових могућности за разумевање пракси и свакодневног живота из перспективе сложене повезаности друштвене и просторне реалности. Укљученост практичног бића у стални проток акција, како аутор показује на прикупљеном материјалу, надилази идеју „друштвеног положаја“ и сродних концепција, које Јанковић доводи у питање управо због ефекта редуковане друштвености. Иако је аутор примат у сагледавању друштвеног света дао микро-нивоу (перспективи „одоздо“), истраживање је изведено уз стално прожимање емпиријског и концептуалног, а управо је доследношћу у онтолошком приступу успео да избегне замке методолошког еклектицизма у примени комбинованог метода. У том смислу, и примена етнографије у овом раду дала је ширу перспективу сагледавања друштвеног света и практичног бића но што је то уобичајено случај. Обиљем информација и критичког промишљања о различитим опцијама проучавања везе између друштвеног живота и простора, докторска дисертација Стефана Јанковића даје значајан допринос развоју социолошке мисли.

И у теоријском оријентисаном раду, “Oснове архитектонике друштвеног простора: кa теоријској елаборацији из праксеолошке перспективе”, Јанковић се бави односом друштвености и простора и нуди темељну синтентизацију приступа Пјера Бурдијеа и Анрија Лефевра. На тим основама Јанковић развија теоријску матрицу усмерену ка одгонетању просторне динамике друштвених односа и сложености друштвених простора. За основ синтезе се узима концепт праксе, заједнички и Бурдијеу и Лефевру. Но, пре тога, Јанковић критички приступа анализи темељних појмова који фундирају праксе. Најпре се разматра Бурдијеов теоријски апарат, концепти тела, хабитуса, капитала и поља, помоћу којих праксе стичу специфичне, релационе оперативности. Јанковић критички примећује да код Бурдијеа ови односи остају на високој равни апстрактности, те да и сам појам друштвеног простора остаје умногоме нејасан да објасни сложености које (конкретни) простори садрже. Зато се као алтернатива и коректив ових недостатака, преузима Лефевров концепт производње простора. Јанковић налази да је Лефевров приступ супериоран за схватање друштвених односа и динамике просторности, јер кроз просторну тријаду даје већи нагласак на свакодневне праксе. Но, Јанковић указује на проблем који је заједнички обојци аутора: „дијалектика праксе“, односно амбиваленције настале између структурних услова које одређују темеље праксе и друштвене репродукције и трансформације друштвених односа. Отуда се Јанковић залаже за усвајање Лефевровог концепта стратификоване морфологије, који омогућава да се уваже сложене конфигурације настале историјским преплитањем поља и њиховом просторно-временском хијерархизацијом и коегзистенцијом.

У раду под називом „Social After Pandemic Distortion: Towards Thinking in Planetary Terms“, објављеном у часопису Социолошки преглед, Јанковић се бави текућом пандемијом коронавируса, интерпретативно укрштајући овај догађај са изузетно савременом литературом о климатским променама, Антропоцену и новим филозофским и антрополошким приступима где се акценат помера са људи на друга бића. Јанковић у овом раду истиче потребу да се нове материјалности друштвеног живота морају ближе изучавати, посебно имајући у виду планетарни обим појава какве су пандемија и глобално загревање.

У коауторском раду са Милицом Ресановић насловљеном „Arrangements, Semiotic Links and Evaluations: Purifying the Familiar Environments from COVID-19 Among Serbia’s Young Professionals“, и објављеном у часопису Corvinus Journal of Sociology and Social Policy, испитује се свакодневна ситуација укупно 20 младих професионалаца током пандемије. У овом тексту се посебно истиче приступ аутора који су најпре истакли нелагодну ситуацију мањка искуственог приступа и јасног лоцирања коронавируса као доста специфична случај који захтева посебне семиотичке напоре. Уз то, аутори су подвукли како је ово „прочишћење” непосредног окружења као што су домаћинства, било вођено посебним моралним императивима какви су „заштита породице”. Овај закључак је посебно важан, пошто се идентификује сасвим другачији вид моралних императива који је далеко ужи, али и префињенији од јавних политика.

У раду „Социолошко поље, фракталне дистинкције и морал: o повоју аналитичке социологије“, објављеном у часопису Социологија*,* Јанковић на иновативан начин и критички начин разматра аналитичку социологију, узимајући за полазиште синтетички осмишљен теоријски оквир заснован на теорији поља Пјера Бурдијеа и теорији фракталних дистинкција. На тај начин Јанковић нуди разумевање повоја аналитичке социологије као међусобну борбу научника у научном пољу а конкретну структуру њиховог излагања, основне одлике теоријских праваца, конкретна решења и интерпретације као исход ових борби (преговора). Користећи обимну литературу, Јанковић приказује како су се те борбе манифестовале на сам научни производ, с посебним нагласком на тип актера који су научници аналитичке оријентације конструисали и закључује да је прикривени емпирицизам основа аналитичке социологије, који као такав представља озбиљну политичку, а тиме и нормативну теорију.

У другом раду објављеном у часопису Социологија, у коауторству са Андрејем Кубичеком - “Between Latency and Political Mobilization: (Con)figurations of Ethno-National Identity Among the Bureaucratic-Political Elite of Serbia” нуди се анализа етно-националне идентификације међу бирократско-политичком елитом Србије. Аутори најпре детаљно излажу недостатности садржане у доминантним, конструктивистичким концептуализацијама идентитета и спрам њих инсистирају на карактеру моралног реципроцитета садржаног унутар процеса идентификације. Поред тога, изнова се преиспитују теорије нације и идентитета и указује да између та два концепта постоји поприлично замагљена линија дисконтинуитета, и тврди да она исходи из варијабилних, историјских процеса (де)политизације. Сама анализа се заснива на емпиријским подацима добијеним у истраживању политичке елите Србије, спроведеном 2015. године, и то коришћењем Бурдијеовог концепта (политичког) поља, унутар ког се претходно размотрене варијације етно-националне идентификације смештају. У анализи се најпре оцртава структура бирократско-политичког поља Србије, а затим и конструише скала етно-националне валенције, којом се приказује јачина ове форме идентификације као и да њени облици у великој мери одговарају посебним позицијама политичких група. Детаљном анализом облика етно-националне идентификације као одраза специфичног устројства поља и капацитета политичке мобилизације, аутори запажају диференцирање поводом етничке, али и конвергирање поводом етатистичке димензије, услед супротстављених концепција „валидне“ политичке заједнице.

У коауторском раду (са Кoelemaij, Jorn) „Behind the Frontline of the Belgrade Waterfront: A Reconstruction of the Early Implementation Phase of a Transnational Real Estate Development Project“, предмет анализе је пројекат „Београд на води“. На основу интервјуа које су аутори реализовали у периоду од три године, разматра се како различити актери (политичари, менаџери, активисти, новинари, архитекте, консултанти и други) приступају овом пројекту. Полазиште анализе је теорија урбаног предузетништва и светских градова, те релационо схватање простора које ауторима омогућавају да схвате зашто наведени актери – укључени у „борбе“ око пројекта имају различите перспективе, било да га подржавају или критикују, те какве су моралне основе у тој критици или подршци користили.

Рад “Stuck In-between: Exploring the Liminality Inside the Migratory Transfer to Europe”, заснован је на етнографском испитивању које је Јанковић спровео током 2016. године међу мигрантима у београдским парковима и избегличким камповима, чији је циљ имиграција у неку од земаља Западне Европе. Концентришући се на особености миграторног трансфера са Блиског Истока и Централне Азије, Јанковић нуди дубинску анализу овог процеса. У том циљу, аутор гради посебан теоријски оквир са фокусом на тела и просторе, као и праксе примењујући антрополошку призму лиминалности – концепта који означава прелазни стадијум у ритуалима. Он најпре испитује успостављање „лиминалног вектора“, односно, мигрантског курса као ефекта посебних структурних условљености, које заједно са ресурсима које мигрантима стоје на располагању образују посебне етичке принципе и схеме хабитуса које мигранти следе. У анализи Јанковић издваја две групе миграната сходно етичким принципима („самилости“ и „размене“), да би потом фокус пребацио на насиље с којим се суочавају и развој посебних стратегија и механике прелаза тј. „лиминалног вектора“. На крају, анализа се усмерава на лиминалну свакодневицу и лиминални микрокосмос настао у београдским парковима и избегличким центрима, који, кроз унутрашњу композицију друштвених разлика, реструктурише сам процес миграторног трансфера.

У раду „Oд информације до података: процеси и социјалне димензије производње статистичких података“, написаном у коауторству са Немањом Звијером, предмет анализе је процес прикупљања података за Истраживање о свакодневном животу домаћинстава и појединаца у условима тренутних друштвених промена у Србији 2018. године. Аутор примењују иновативну статистичку анализу респонзивности испитаника и понашања анкетара, као и теренске динамике овог великог истраживања рађеног на национално репрезентативном узорку, и показују како се теренска динамика базира на крајње друштвеним основама јер респонзивност пада код највиших и најнижих друштвених слојева.

**Закључак**

Постигнути резултати др Стефана Јанковића, како на теоријском тако и на емпиријском плану, као и ангажман на организацији и руковођењу појединим етапама емпиријских истраживања, указују на изузетну ерудицију кандидата, способност индивидуалног и тимског рада, а надасве посвећеност научном раду. Према броју и квалитету објављених радова, разуђености тема и иновативних аналитичких приступа, кандидат значајно доприноси теоријском и методолошком развоју социологије, а посебно социологије простора. Има 6 хетероцитата у домаћим и страним научним часописима и монографијама.

Током рада са студентима, Јанковић је показао завидне педагошке вештине и наставна умећа, уносећи притом иновације у сам процес што се осликало и на боље резултате које студенти постижу, али и на највишу оцену коју је добио у студентским евалуацијама.

С тим у вези треба истаћи да је приступна комисија с највишом оценом у свим аспектима оценила његово приступно предавање Антропоцен и друштвене науке.

На основу увида у постигнуте научноистраживачке резултате и објављене рецензиране научне радове кандидата, *констатујемо да др Стефан Јанковић испуњава све квантитативне и квалитативне услове за избор у научно звање доцента*. **Стога, са задовољством препоручујемо Изборном већу Филозофског факултета Универзитета у Београду да др Стефан Јанковић буде изабран у научно звање доцент.**

|  |  |
| --- | --- |
| У Београду,  31.05.2021. | Комисија  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  др Владимир Вулетић, редовни професор  Универзитет у Београду, Филозофски факултет  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  др Слободан Миладиновић, редовни професор  Одељење за социологију  Универзитет у Београду, Факултет организационих наука  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  др Јелена Пешић, доцент  Универзитет у Београду, Филозофски факултет |